open-index/open-wikipedia-markdown huggingface dataset:
Muhammadabbos Irisqulov

**Muhammadabbos Tursunovich Irisqulov** (11-Fevral 1938-yil O'zbekiston SSR, 9-Dekabr 2024-yil Toshkent) — oʻzbekistonlik olim, filologiya fanlari nomzodi, professor, Chorsudagi Jahon tillari universiteti filiali rektori, Dekan, Prorektr, Kommunistik partiyasi sekretari,
## Biografiyasi
Muhammadabbos Irisqulov 1938-yil 11-fevralda Toshkent shahrining Oʻrda atrofidagi Eski Yakkabozor mahallasida xizmatchi oilasida tavallud topgan. 1957—1962-yillarda Toshkent davlat chet tillari pedagogika institutining ingliz tili fakultetida oʻqigan. 1962-yilda Hindistonga (Madras shtatining Neyveli shahri) ingliz va rus tillari tarjimoni sifatida ikki yillik xizmat safariga yuborildi. 1964-yilda Hindistondagi xizmat safarini yakunlab, Toshkent davlat chet tillari pedagogika institutida oʻqituvchilik qila boshlaydi. 1967—1971-yillarda Moskva shahrining Birinchi chet tillari institutining aspiranturasida tahsil olgan. 1971-yilda „Oʻzbek va ingliz tillaridagi kishilik, egalik va oʻzlik olmoshlari“ mavzusida nomzodlik dissertatsiyasini himoya qildi. Moskva shahrida ilmiy ishni yoqlagandan soʻng yosh olim Toshkent shahriga qaytib, Toshkent davlat chet tillari pedagogika institutida oʻqituvchilik faoliyatini yana davom ettira boshlaydi. „Oʻzbekiston ingliz tili oʻqituvchilari uyushmasi (Uzbekistan Teachers of English Association, UzTEA)“ga asos solgan. 2000-yildan ushbu uyushmaga rahbarlik qila boshlagan. 2001-yildan boshlab uyushmaga rahbarlik qilishdan tashqari Oʻzbekiston davlat jahon tillari universitetining ingliz filologiyasi dekani sifatida ham ishlay boshlaydi. Hozirda Oʻzbekiston davlat jahon tillari universiteti professori. 2023-yil 11-fevral kuni  Oʻzbekiston davat jahon tillari universitetida Muhammadabbos Irisqulov tavalludining 85 yillik yubileyi nishonlandi.
### Oilasi
Oilali, turmush oʻrtogʻi Halima Irisqulova, 3 nafar farzandi bor.
## Ilmiy faoliyati
„Marhamat“, „Tezkor rus tili“, „Inglizcha-oʻzbekcha — Oʻzbekcha-inglizcha soʻzlashgich“, „Arabcha-oʻzbekcha-inglizcha lugʻat“ kitoblari muallifi, „100 buyuk siymo“, „Amir Temur in World History“, „Jalolidddin Manguberdi“, „Termez“, „Khiva, The City of A Thousand Domes“ kabi kitoblari tarjima qilgan . 20 dan ortiq kitoblar, 10 dan ortiq tarjima kitoblar va 100 ga yaqin maqolalar muallifidir. 
## Mukofotlari
„Oʻzbekiston Respublikasi oliy taʼlimi aʼlochisi“(1998-yil 25-sentyabr), „Oʻzbekiston Respublikasida xizmat koʻrsatgan yoshlar murabbiysi“ (2001-yil 24-avgust), „Oʻzbekiston Respublikasi mustaqilligiga 15 yil“ esdalik nishoni (2006-yil 19-iyun), „Doʻstlik“ ordeni (2006-yil 25-avgust), 2013-yil „Xalq taʼlimi aʼlochisi“, 2019-yil „Fidokorona xizmatlari uchun“ ordeni bilan taqdirlangan.

## Manbalar
Dilmurod Nabiyev

**Nabiyev Dilmurod Xamidullayevich** (1978-yil 20-sentyabrda tavallud topgan) — Iqtisod fanlari doktori, professor. Milliy tiklanish demokratik partiyasi aʼzosi. Qarshi davlat universiteti rektori.

## Hayoti va faoliyati
Nabiyev Dilmurod 1978-yil 20-sentyabrda Toshkent shahrida tavallud topgan. Millati oʻzbek. 2001-yilda Toshkent davlat iqtisodiyot universitetini tamomlagan.

1996—1997-yilda „TAN-SI“ mas’uliyati cheklangan jamiyati marketing boʻlimi menejeri, 1997—2000-yilda „Oʻzbekinvest“ milliy sugʻurta kompaniyasi menejeri assistenti, 2000—2008 yillarda Oliy va oʻrta maxsus taʼlim vazirligi I toifali stenografisti, yetakchi mutaxassisi, Oliy va oʻrta maxsus taʼlim vaziri yordamchisi, Oliy va oʻrta maxsus taʼlim vazirligi Ilmiy-tadqiqot faoliyatini muvofiqlashtirish boʻlimi boshligʻi oʻrinbosari lavozimlarida ishlagan.

2008-yilda Toshkent davlat iqtisodiyot universiteti Xalqaro iqtisodiy munosabatlar fakulteti dekani oʻrinbosari, 2008—2010-yillarda Toshkent davlat iqtisodiyot universiteti Xalqaro iqtisodiy munosabatlar fakulteti dekani lavozimida faoliyat olib borgan.

2010—2011-yillarda Oʻzbekiston Respublikasi Prezidentining Fan, taʼlim, sogʻliqni saqlash va sportni rivojlantirish masalalari boʻyicha Davlat maslahatchisi xizmati Fan va ilmiy-texnikaviy taraqqiyot masalalari boʻyicha guruhining yetakchi konsultanti.

2011-2012 yilda Oʻzbekiston Respublikasi Prezidenti devoni Fan, taʼlim, sogʻliqni saqlash va sportni rivojlantirish masalalari boʻyicha xizmatining Taʼlim va kadrlarni tayyorlash milliy dasturini amalga oshirish guruhining oliy taʼlim masalalari boʻyicha yetakchi konsultanti.

2012—2014-yillarda Oʻzbekiston Respublikasi Prezidenti devoni Fan, taʼlim, sogʻliqni saqlash va sportni rivojlantirish masalalari boʻyicha xizmatining Fan va ilmiy-texnikaviy taraqqiyot masalalari boʻyicha guruhining bosh konsultanti.

2014—2016-yilda Oʻzbekiston Respublikasi Prezidentining Fan, taʼlim, sogʻliqni saqlash va sportni rivojlantirish masalalari boʻyicha Davlat maslahatchisi oʻrinbosari.

2016—2017-yilda Oʻzbekiston Respublikasi Vazirlar Mahkamasining Taʼlim, ilm-fan va yoshlar siyosati masalalari axborot-tahlil departamenti mudiri.

2017—2018-yilda Oʻzbekiston Respublikasi Oliy va oʻrta maxsus taʼlim vazirining birinchi oʻrinbosari.

2018-yilda O'zbekiston Respublikasi Yangi Qurolli Kuchlar Akademiyasi boshlig'i 

2018—2021-yillarda Oʻzbekiston Respublikasi Jismoniy tarbiya va sport vaziri lavozimida faoliyat yuritgan. 2021-yil lavozimidan ozod etilgan.

Nabiyev Dilmurod 2021-yil fevral oyida Qarshi davlat universiteti rektori lavozimiga tayinlandi va hozirgi kunga qadar shu lavozimda faoliyat yuritib kelmoqda.

## Manbalar
Bobomurod Daminov

**Bobomurod Daminov** (1913-yil Qashqadaryo viloyati, Qamashi tumani, Doʻstberdi qishlogʻi) — isteʼdodli oʻzbek adabiyotshunosi.

## Tarjimai holi
Yozuvchi Bobomurod Daminov 1913-yilda Qashqadaryo viloyati, Qamashi tumani, Doʻstberdi qishlogʻida kambagʻal dehqon oilasida dunyoga keldi. 
Oʻrta maʼlumot olgach Samarqand davlat universiteti va Moskvada Oliy Partiya maktabida tahsil oldi. Buxoro va Samarqand viloyatlarida tuman partiya qoʻmitasida, sovxoz direktori, kolxoz raisi lavozimlarida xizmat qildi. U kishi 2005-yilda vafot etdi.

## Ijodi
Bobomurod Daminov muntazam ijod bilan ham shugʻullanib keldi. Uning „Odamdan yaxshi nom qolsin“, „Momo yer nafasi“, „Bobo dehqon“, „Adolat, senga taʼzim“, „Tomir“, „Tugallanmagan portret“, „Abadiyat lahzalari“ nomli kitoblari nashr etildi. „Ishonish kerak“ romani „Ruxsora“ qissasi va qator hikoyalari sobiq ittifoq poytaxti Moskvadagi „Sovetskiy pisatel“ nashriyotida rus tilida koʻp ming nusxada nashr etildi. Adib 70 yoshdan oshganida 4 jilddan iborat „Peshonada bori“ („Endi gingshima“, „Taqdir oʻyini“, „Jang maydoni“, „Tosh boʻlsina“) tetrologiyasini yozishga kirishdi va  uni 25 yil mobaynida yozib tamomladi.

## Asarlar mohiyati
Yozuvchi oʻz asarlaridagi qahramonlarini yaxshi koʻradi va mehr, zavq-shavq bilan tasvirlaydi. Isteʼdodli adib Bobomurod Daminov ijodida badiiy ifodalay olish jarayoni oʻzgacha bir tarzda kechishini kuzatish mumkin. „Peshonasida bori“ romanida azaliy insoniy munosabatlar mavzusi tasvirlangan. Romandagi qahramonlarga yangicha bir nigoh bilan qaraydi. Uning asarlarida qahramonlar harakati va voqealar jarayoni hayotiy voqealar bilan uygʻunlashib ketadi. Kitobxon romanni oʻqir ekan asar qahramonlari bilan birga yashaydi, ularning yutuqlaridan xursand boʻladi.  Shu oʻrinda Bobomurod Daminov tilga shunday tarif beradi:„Til — xalqning ruhi, joni. Xalqning xalq boʻlib qolishining asosiy sabablaridan biri ham bu — til“.

## Mukofotlari
* „Oʻzbekiston Mustaqilligi“ koʻkrak nishoni
* „Shuhrat“ medali
* „El-yurt hurmati“ ordeni.

## Manbalar
Murod Xidir

**Murod Xidir** (1939-yil Qashqadaryo viloyati, Kitob tumani, Olaqoʻyliq qishlogʻi) — taniqli oʻzbek adibi. Oʻzbekistonda xizmat koʻrsatgan jurnalist, Oʻzbekiston Yozuvchilar uyushmasi aʼzosi.

## Tarjimai holi
Murod Xidir 1939-yilda Qashqadaryo viloyati, Kitob tumani, Olaqoʻyliq qishlogʻida tavallud topgan. Oʻrta maktabni aʼlo baholarga tamomlab, Samarqand davlat universitetining filologiya fakultetida tahsil oldi. 1962-yildan oʻquvchilarga adabiyotdan dars bera boshlagan.

## Faoliyati
Murod Xidir bolaligidan jurnalistika sir-asrorlari bilan qiziqqani uchun „Qashqadaryo haqiqati“, „Kelajak tongi“ gazetalari redaksiyalarida faoliyat olib borib, oʻzining publitsistik maqolalari bilan elga tanila boshlagan. „Guliston“, „Sharq yulduzi“ va „Sanʼat“  jurnallarida ham faoliyat yuritgan. U Oʻzbekiston Yozuvchilar uyushmasida ham turli lavozimlarda ishlab keldi. Shu bilan bir qatorda „Sirli olam“ jurnali, „Qalb koʻzgusi“, „Sohibqiron yulduzi“ gazetalarining bosh muharriri vazifalarida xizmat qildi.

## Ijodi
Adibning „Qirgʻoqlar“, „Amu sohillari boʻylab“, „Koʻzacha va butacha“, „Toshqoʻl“, „Kiyikcha va boʻynoq“, „Harf oʻyini“ nomli kitoblarini bolalar ham kattalar ham sevib oʻqiydi. Murod Xidir ijodi oʻzgachaligi va samimiyligi bilan ajralib turadi va shu sifatlari bilan kitobxonni oʻziga tortadi. Shu oʻrinda uning „Kumush qoʻgʻirchoqlari“ nomli inshosida ota-bobolar tomonidan qoʻllangan qadimiy taʼlim-tarbiya usullarini maʼqullab, mard kishilar boʻlishi uchun ularni chaqaloqlikdanoq oʻz ixtiyoriga qoʻyib tarbiyalash mavzulari ochib berilgan. 

## Vafoti
Adib 2023-yil 17-aprel kuni olamdan oʻtdi. Marhum oʻzi tugʻilib oʻsgan maskandagi Gʻoyib ota qabristoniga dafn etildi.

## Manbalar
„Suv osti kemalari qoʻmondoni“ koʻkrak nishoni

**„Suv osti kemasi qoʻmondoni“ koʻkrak nishoni** - Rossiya imperiyasi, SSSR suv osti kemalari qoʻmondonlariga beriladigan koʻkrak nishoni boʻlib  Rossiya dengiz flotining suv osti kemalari qoʻmondonlariga, ular oʻz kemalariga doimiy qoʻmondonlikni oʻz zimmalariga olganlarida beriladi.

## Manbalar

## Adabiyot

* Приказ НК ВМФ СССР № 383 от 16.8.1943 // Красный флот : газ. — 1942. — 21 июня (№ 144).
Naranarayan Setu

**Naranarayan Setu** (Assam tilida:নৰনাৰায়ণ সেতু) — Hindistonning Assam shahridagi Brahmaputra daryosi ustida qurilgan koʻprik hisoblanadi. Bu koʻprik ikki qavatli boʻlib, pastki qavatida temir yoʻl, yuqori qavatida esa avtomabil yoʻli mavjud. Naranarayan Setu uzunligi 2,284 kilometrni tashkil etadi va shimoldagi Bongaigaon tumanidagi Jogighopa shahrini janubdagi Goalpara tumanidagi Pancharatna shahri bilan bogʻlaydi. Koʻprik 1998-yil 15-aprelda Hindistonning oʻsha paytdagi Bosh vaziri Atal Bixari Vajpayi tomonidan ochilgan. Qurilish The Braithwaite Burn va Jessop Construction Company Limited (BBJ) korxonasi tomonidan amalga oshirildi. Ushbu koʻprikni qurishga 2000 hind rublni sarflandi. 301 mln. Ushbu koʻprik 17-sonli milliy avtomagistral yoʻnalishida, ilgari NH-37 yoʻnalishida joylashgan.

## Nomlanishi
Naranarayan Setu XVI-asrda yashab oʻtgan Koch qiroli Nara Narayan sharafiga nomlangan.

## Manbalar
Al-Ain Oasis

**Al-Ain Oasis** (   wāḥaẗ , " Bahor vohasi") - Birlashgan Arab Amirliklari Abu-Dabi amirligining sharqiy mintaqasidagi Al-Ayn shahridagi eng katta voha.
## Geografiyasi
Voha Al-Ayn markazidagi Al-Mutavaa tumanida va Al-Jahiliy tumanidan sharqda joylashgan. Al-Ayn shahri va Ummonning Al Buraymi shahri oʻrtasidagi chegara shimoli-gʻarbda joylashgan. Vohaga qoʻshni Al-Ayn milliy muzeyi va sharqda Sulton Bin Zayd qalʼasi, gʻarbda Al-Ayn saroy muzeyi joylashgan. Janubda Al-Ayn sport klubi joylashgan va Jabal an-Naqfa, Jebel Hafit tizmasi. Janubi-gʻarbda Al Ayn Etisalat binosi va Oasis kasalxonasi joylashgan. Al-Ayn vohasi Al-Jahili Falaj nomi bilan ham tanilgan. U Buyuk Zayed tomonidan qurilgan. 

## ''Falaj''
Voha oʻzining yer osti sugʻorish tizimi ( *falaj*  yoki *qanat* ) bilan mashhur boʻlib, u suvni quduqlardan suv xoʻjaliklari va palma daraxtlariga olib keladi. Falaj sug'orish tizimi ming yillardan beri mavjud bo'lib ushbu tizimdan hozirgi kunda Ummon, BAA, Hindiston, Eron va boshqa mamlakatlarda keng qoʻllanadi.

## Manbalar
Maurice Gamelin

**Moris Gustav Gamelin** (;1872-yil 20-sentabr—1958-yil 18-aprel) — Fransiya harbiy rahbari, armiya generali (1931-yil 9-fevral), Ikkinchi jahon urushi boshida fransuz armiyasining bosh qoʻmondoni boʻlgan.

## Biografiya
Moris Gustav Gamelin 1872-yil 20-sentabrda Parijda tugʻilgan.Gamelinning otasi Zefirin 1859-yilda Solferino jangida qatnashgan. Gamelin yoshligidanoq, Franko-Prussiya urushi oxirida Elzas-Lotaringiyani qoʻshib olgani uchun Germaniyadan qasos olishga intilgan avlodda oʻsib ulgʻaygan askar sifatida salohiyatini namoyon etdi. Gamelin 1891-yil 19-oktabrda ixtiyoriy ravishda Sent-Sirdagi harbiy akademiyaga 31-oktabrda kirishdan oldin xizmat qildi . 1893-yilda u oʻz sinfini birinchi boʻlib tugatdi.

Birinchi jahon urushida u Jozef Joffre qoʻmondonligi ostida xizmat qilgan, brigada va boʻlinmalarni boshqargan, Marnadagi birinchi jangda qatnashgan. Sovet-Polsha urushi paytida, u Polshada harbiy maslahatchi boʻlib ishlagan. 1925-1928-yillarda Suriyadagi fransuz qoʻshinlariga qoʻmondonlik qilgan.

1931-1935, 1938-1939-yillarda Bosh shtab boshligʻi boʻlgan.

1933-yildan boshlab u fransuz qurolli kuchlarini modernizatsiya va qayta tashkil etishni amalga oshirgan, shuningdek , Majinot liniyasi qurilishining tugallanishiga rahbarlik qilgan.

10-may kuni Germaniyaning Fransiya, Niderlandiya va Belgiyaga bostirib kirishi boshlanishida Gamelin kutish va koʻrish pozitsiyasini egallagan va bunday muvaffaqiyatsiz buyruq natijasida u oʻz lavozimidan chetlatilgan; 1940-yil 19-mayda uning oʻrnini general Veygand egallagn.

1940-yil sentabr oyida Vichi rejimi davrida u marshal Petain hukumati tashabbusi bilan uchinchi respublikaning boshqa siyosiy va harbiy arboblari bilan birga Riom jarayonida davlatga xiyonat qilganlikda ayblanib hibsga olindi va sudlandi, keyinchalik Germaniyaga deportatsiya qilingan, u yerning konslagerida boʻlgan..

1946-1947-yillarda Gamelin urush haqidagi xotiralarini nashr etgan.

Morise Gustav Gamelin 1958-yil 18-aprelda Parijda vafot etadi.

## Adabiyot

* *Zalesskiy K. A.* Ikkinchi jahon urushida kim kim edi. SSSR ittifoqchilari. — M.: AST, 2004. — T. 1. — 702 s. — ISBN 5-17-025106-8.
* *Gordienko A. N.* Ikkinchi jahon urushi qo'mondonlari. T. 1., Mn., 1997. ISBN 985-437-268-5

## Manbalar

* "Xronos’’ veb-saytida Moris Gamelinning tarjimai holi
Tadami daryosi

— Yaponiyadagi Agano daryosining yirik irmogʻi. Tadami daryosining havzasi  ni tashkil qiladi va bir qancha gidroelektr stansiyalar mavjud . Daryo Niigata, Gunma va Fukushima prefekturalaridan oqib oʻtadi. 

## Toʻgʻonlari
Daryoning eng yuqori oqimidan boshlab, quyidagi togʻonlar bilan toʻsilgan:

* Okutadami toʻgʻoni — , 560 MVt
* Otori toʻgʻoni — ,182 MVt
* Tagokura toʻgʻoni — , 380 MVt
* Tadami toʻgʻoni — , 65 MVt
* Taki toʻgʻoni — , 92 MVt
* Honna toʻgʻoni — , 78 MVt
* Uvada (Uwada) toʻgʻoni — , 63,9 MVt
* Miyashita toʻgʻoni — , 94 MVt
* Yanaizu toʻgʻoni — , 75 MVt
* Katakado toʻgʻoni — , 57 MVt

## Manbalar
Baxtiyor Komilov

**Baxtiyor Sultanovich Komilov** (1950-yil 21-avgust, Qibray tumani, Toshkent viloyati, Oʻzbekiston SSR) — oʻzbekistonlik olim, qishloq xoʻjaligi fanlari nomzodi, professor.
## Biogafiyasi
Baxtiyor Komilov 1950-yil 21-avgust Qibray tumanida xizmatchi oilasida tugʻilgan. 1972-yilda Toshkent davlat universitetining biologiya-tuproqshunoslik fakultetini tuproqshunos-agroximik ixtisosligi boʻyicha tamomlagan. 1974-yilda harbiy xizmatni oʻtagandan keyin Paxtachilik ilmiy tadqiqot institutida „Tuproqlar va oʻsimliklar suv rejimi“ laboratoriyasida ilmiy faoliyatini boshlagan. Mazkur institutda laborant, kichik ilmiy xodim, katta ilmiy xodim, ilmiy kotib, laboratoriya mudiri lavozimida ishlagan. 1975—1988-yillarda Markaziy Fargʻona yerlarini oʻzlashtirish, unumdorligini saqlash, agromeliorativ holatini yaxshilash, gʻoʻza va unga izdosh ekrinlarni hosildorligini oshirish maqsadida akademik Q.Mirzajonov rahbarligida tashkil etilgan ekspeditsiyada ilmiy xodim boʻlib dala ilmiy tajribalarini olib borgan. Akademik Qirgʻizboy Mirzajonov ilmiy rahbarligida „Melioratsiya va sugʻorma dehqonchilik“ ixtisosligi boʻyicha qishloq xoʻjaligi fanlari nomzodi ilmiy darajasini olgan (1987). Baxtiyor Komilovga katta ilmiy xodim (1992) hamda professor (2023) ilmiy unvoni berilgan. Hozirda Paxta seleksiyasi, urug‘chiligi va yetishtirish agrotexnologiyalari ilmiy-tadqiqot instituti professori.
## Ilmiy faoliyati
Olimning ilmiy faoliyati respublikaning turli tuproq-iqlim sharoitlarida gʻoʻza, gʻalla va takroriy ekinlarni parvarishlash texnologiyasi, tuproqlarning morfologiyasi, agrofizikaviy, suvfizikaviy, agrokimyoviy xossalari, meliorativ xolati, ularni yaxshilash, oʻsimlikni suv bilan samarali taʼminlash yoʻllari, sugʻorishning maqbul muddatlari, meʼyorlari, sugʻorish texnikasi elementlarini baholash va boshqa shu kabi bir qator agrotexnologik jarayonlarni oʻrganish hamda ishlab chiqarishga asoslangan. 150 dan ziyod ilmiy ishlari, shu jumladan 2 ta monografiya, 2 ta darslik, 2 ta oʻquv qoʻllanma muallifi.
## Manbalar
Mustafoqul Karimov

**Mustafoqul Karimov** (1938-yil 5-yanvar, Boyovut tumani, Toshkent viloyati, Oʻzbekiston SSR — 2010-yil 5-mart, Oʻzbekiston) — oʻzbekistonlik olim, filologiya fanlari nomzodi.

## Biografiyasi
Mustafoqul Karimov Boyovut tumanida 1938-yil 5-yanvarda tugʻilgan. 1959-yilda Samarqand davlat universitetining filologiya fakultetiga oʻqishga kirgan. 1965-yilda ushbu universiteti bitiradi. 1965-yilda Gʻallaorol tumani 52-oʻrta maktabda oʻqituvchi boʻlib oʻz faoliyatini boshlaydi. 1966-yilda Sirdaryo davlat pedagogika instituti oʻzbek tili va adabiyoti fakulteti oʻqituvchisi, 1974-yilda Jizzax davlat pedagogika institutining oʻzbek tili va adabiyoti fakulteti oʻqituvchisi boʻlib ishlagan. 1976-yil 27-oktyabrda filologiya fanlari nomzodi ilmiy darajasini olgan. 1982-yidal „Xalq taʼlimi aʼlochisi“ nishoni bilan mukofotlangan. 1985—1992-yillarda oʻzbek tili va adabiyoti fakultetiga kafedra mudiri lavozimida ishlaydi. 2009-yilda „Fan“ nashriyotida U. Qosimov, Y. Karimovalar bilan hamkorlikda „Badiiy tafakkur talqinlari“ nomli kitobi chiqadi. 2010-yil 5-mart kuni 72 yoshida vafot etgan.
## Manbalar
Nasiba Qayumova

**Nasiba Ashurovna Kayumova** (1968-yil 2-aprel, Kitob tumani, Qashqadaryo viloyati, Oʻzbekiston SSR) — oʻzbekistonlik olima, pedagogika fanlari doktori, professor

## Biografiyasi
Nasiba Kayumova Ashurovna 1968-yil 2-aprel Kitob tumanida tugʻilgan. 1990-yilda Qarshi pedagogika institutini matematika va fizika fani oʻqituvchisi mutaxassisligi boʻyicha tugatgan. 1990—1997-yillarda Qarshi shahar Mahmudxoʻja Behbudiy nomli 4-oʻrta maktab matematika va informatika fani oʻqituvchisi, 1997—2001-yillarda Qarshi davlat universiteti amaliy matematika va informatika kafedrasi oʻqituvchisi, 2001—2009-yillarda Qarshi davlat universiteti amaliy matematika va informatika kafedrasi katta oʻqituvchisi, 2009—2014-yillarda Toshkent axborot texnologiyalari universiteti Qarshi filiali kasb taʼlimi va telekommunikatsiya kafedrasi mudiri, 2014—2016-yillarda Toshkent axborot texnologiyalari universiteti Qarshi filiali axborot-taʼlim texnologiyalari kafedrasi dotsenti, 2016—2019-yillarda Qarshi davlat universiteti amaliy matematika va informatika kafedrasi katta oʻqituvchisi, 2019—2021-yillarda Qarshi davlat universiteti informatika oʻqitish metodikasi kafedrasi dotsenti lavozimida ishlagan, 2021-yildan Qarshi davlat universitetining „Algoritmlar va dasturlash texnologiyalari“ kafedrasi mudiri.

## Ilmiy faoliyati
2008-yilda Nizomiy nomidagi Toshkent davlat pedagogika universitetida nomzodlik ishini himoya qilgan. 120 dan ortiq ilmiy ishlar, shulardan, 2 ta darslik, 4 ta oʻquv qoʻllanma 2 ta monografiya, 10 ta uslubiy qoʻllanma, 8 ta elektron taʼlim resurslariga egalik guvohnomasi, mobil ilovalar, 30 dan ortiq il,iy maqolalar muallifi. 2022-yilda „Elektron taʼlim muhitida boʻlajak informatika oʻqituvchilarini integrativ yondashuv asosida tayyorlash metodikasini takomillashtirish“ mavzusida elektron taʼlim nazariyasi va metodikasi ixtisosligi boʻyicha fan doktori (DSc) ilmiy ishini himoya qilgan. Elektron taʼlim nazariyasi va metodikasi ixtisosligi boʻyicha respublikada birinchi fan doktori hisoblanadi.
## Manbalar
Shahobiddin Qirg‘izov

**Shahobiddin Mirzaraimovich Qirgʻizov** (1950-yil 26-oktyabr, Andijon, Andijon viloyati, Oʻzbekiston SSR) — oʻzbekistonlik olim, kimyo fanlari doktori, professor.
## Biografiyasi
Shahobiddin Qirgʻizov 1950-yil 26-oktyabr Andijon shahrida tugʻilgan. 1968—1973-yillarda Andijon davlat pedagogika instituti kimyo-biologiya fakultetida oʻqigan. 1973—1975-yillarda Shahrixon tumanidagi oʻrta maktabda kimyo-biologia fani oʻqituvchisi, 1975—1978-yillarda Toʻraqoʻrgʻon tumanidagi oʻrta maktabda kimyo-biologiya fani oʻqituvchisi, 1978—1986-yillarda Andijon davlat tibbiyot institutining biokimyo kafedirasida katta laborant, assistent, 1986— 1993-yillarda Andijon davlat tibbiyot instituti markaziy ilmiy tekshirish laboratoriasida kichik ilmiy xodim boʻlib ishlagan. 1989-yilda ustozi Asqarov Ibrohimjon Rahmonovich birgalikda qilingan ixtiro uchun SSSR ixtirochilar va ratsionalizator jamiyati tomonidan „SSSR ixtirochisi“ unvoniga sazovor boʻlgan. 1993-yildan Andijon davlat universiteti kimyo fakulteti organik va umumiy kimyo kafedrasida assistent boʻlib ishlagan. 1995—2003-yillarda Andijon viloyati bojxona boshqarmasida viloyatlararo bojxona ekspertiza laboratoriyasida laboratoriya boshligʻi boʻlib ishlagan hamda bojxona xizmati mayori unvoniga ega boʻlgan. 2003-yildan Andijon davlat universiteti tabiiy fanlar fakulteti kimyo kafedrasida katta oʻqituvchi, dotsent, professor lavozimida ishlab kelmoqda.

### Oilasi
Oilali, 4 nafar farzandi bor.
## Ilmiy faoliyati
Shahobiddin Qirgʻizov ilmiy faoliyati davomida 3 ta mualliflik guvohnomasi, 6 ta patent, 2 ta darslik, 5 ta oʻquv qoʻllanma, 2 oʻquv uslubiy qoʻllanma, 2 ta monografiya, 360 dan ortiq ilmiy maqolalari chop etilgan. 2016-yilda Oʻzbekiston Respublikasi mustaqilligining 25 yilligi esdalik koʻkrak nishoni bilan taqdirlangan.
## Manbalar
Shoxista Maxmaraimova

**Shoxista Toʻxtashevna Maxmaraimova** (1976-yil 23-fevral, Surxondaryo viloyati, Oʻzbekiston SSR) — oʻzbekistonlik olima, filologiya fanlari doktori, professor.
## Biografiyasi
Shoxista Maxmaraimova 1976-yil 23-fevralda tugʻilgan. 1998—2000-yillarda „Jarqoʻrgʻon“ gazetasining muxbiri, 2000—2004-yillarda Termiz davlat universiteti filologiya fakulteti oʻzbek tili va adabiyoti boʻlimi talabasi, 2004—2006-yillarda Termiz davlat universiteti magistratura boʻlimining „Lingvistika“ boʻlimi talabasi, 2006—2015-yillarda Termiz davlat universiteti Pedagogika fakulteti boshlangʻich taʼlim metodikasi kafedrasida oʻqituvchi, 2015—2016-yillarda Termiz davlat universiteti Pedagogika fakulteti boshlangʻich taʼlim metodikasi kafedrasida katta oʻqituvchi, 2017—2018-yillarda Termiz davlat universiteti oʻzbek tilshunosligi kafedrasining tayanch doktoranti, 2019—2020-yillarda Termiz davlat universiteti oʻzbek tilshunosligi kafedrasi katta oʻqituvchisi, 2021—2022-yillarda Termiz davlat universiteti oʻzbek tilshunosligi kafedrasi dotsenti lavozimida ishlagan. 2022-yildan Termiz davlat universiteti oʻzbek tilshunosligi kafedrasida professor.
## Ilmiy faoliyati
Shoxista Maxmaraimova 2018-yilda „Olamning milliy lisoniy tasvirida teomorfik metaforaning kognitiv aspekti“ mavzusidagi falsafa doktori dissertatsiyasini himoya qilgan. 2020-yilda Samarqand davlat universitetida „Oʻzbek tili metaforalarining antropotsentrik tadqiqi (nominativ aspekt)“ mavzusida filologiya fanlari doktori dissertatsiyasini himoya qilgan. 2020-yilda dotsent ilmiy unvoni berilgan.
### Ilmiy ishlari
* Olamning milliy lisoniy tasvirida metafora (oʻzbek teomorfik metaforalari materiallari misolida) / Monografiya. — Toshkent: Nodirabegim, 2019.
* Oʻzbek tili metaforalarining antropotsentrik tadqiqi (nominativ aspekt) / Monografiya. — Termiz, 2020.
* Sohada oʻzbek tilining qollanishi / darslik-Termiz: TerDU NMM nashriyoti, 2022.
* „Oʻzbek til milliy korpusining sinonim soʻzlar bazasi“(hammualliflikda) dasturining on-layn versiyasi-Oʻzbekiston Respublikasi Adliya vazirligi huzuridagi Intellektual mulk agentligi.
* Boshlangʻich sinf ona tili darslarida modulli yondashuv / Uslubiy qoʻllanma.-Termiz: Surxonnashr, 2020.
* Hozirgi oʻzbek tili (leksikologiya) / oʻquv qoʻllanma. 2 jildlik.- Toshkent: Firdavs-Shoh, 2021
* Lingvokulturologiya. Oʻquv qoʻllanma. — Toshkent: Choʻlpon NMIU, 2017.
* Oʻzbek tili teomorfik metaforalarining qisqacha konseptual lugʻati.-Toshkent: Choʻlpon NMIU, 2018
* Hozirgi oʻzbek adabiy tili (hammualliflikda elektron darslik).-Oʻzbekiston Respublikasi Adliya vazirligi huzuridagi Intellektual mulk agentligi, 2016 yil, 26 sentyabr
* 	Modern-uygʻonish demak. Ilmiy risola.-Toshkent, 2009
* Kaftdagi umr. (dotsent S.Rahimovning hayot yoʻli va ilmiy-ijodiy faoliyatiga bagʻishlangan biografik kitob). — Termiz, 2010.
## Mukofotlari
2000-yilda Oʻzbekiston Respublikasi Zulfiya nomidagi Davlat mukofoti laureati, 1990-yilda Qrimda „Yer—umumiy uyimiz“ mavzusida oʻtkazilgan ijodiy tanlov gʻolibi.
## Manbalar

## Havolalar
* Shoxista Maxmaraimova Google Scholar
Aldarxaan

**Aldarxaan** () — Gʻarbiy Moʻgʻulistondagi Zavxan viloyatida joylashgan. 2010-yil maʼlumotiga koʻra aholi soni 2090 kishini tashkil etgan.

## Manbalar
Bog‘obod

**Bogʻobod** – Qashqadaryo viloyati Qarshi shahrida joylashgan aholi punkti.

## Tarixi
2022-yil Vazirlar Mahkamasi huzuridagi Respublika arxitektura-shaharsozlik kengashining yigʻilishida Qarshi tumanining Gʻubdin, Shoyxoʻja, Koʻchkak, Uzumzor, Guliston, Tinchlik, Batosh, Yangi Batosh, Jumabozor Istiqlol, Qoratepa, Kat, Paxtazor, Chaman, Bogʻobod, Yangi Bogʻobod MFYlar Qarshi shahar tarkibiga oʻtganligi elon qilindi.

Hozirgi kunga kelib Bogʻobod aholi punkti zamonaviylashib bormoqda. Aholi punktida namunali uy joylar qurilishi jadal davom etmoqda.

## Joylashuvi
Bogʻobod aholi punktidan viloyat markazi (Qarshi shahri) gacha 1&nbsp;km, tuman markazigacha 23&nbsp;km masofa mavjud. Aholi punktiga eng yaqin temir yoʻl stansiyasi – Qarshi (1&nbsp;km) shahrida joy olgan. Aholi punkti Qarshi shahrining kirish qismida joylashgan.

## Sanoati
Aholi punktida savdo, madaniy va maishiy xizmat koʻrsatish shoxobchalari, umumiy taʼlim maktabi, kasb-hunar, musiqa maktablari, kutubxona, klub, kasalxona, sanatoriy bor. Aholisi Miroqi kanalidan suv oladi.

## Iqlimi
## Manbalar
Lola Mamadaliyeva

**Lola Komiljonovna Mamadaliyeva** (1966-yil, Fargʻona viloyati, Oʻzbekiston SSR) — oʻzbekistonlik olima, texnika fanlari doktori, professor. 
## Biografiyasi
Lola Mamadaliyeva 1966-yil Fargʻona viloyatida tugʻilgan. 1982-yilda Fargʻona badiiy tikuvchilik fabrikasi tikuvchisi, 1983—1988-yil Fargʻona politexnika instituti talabasi, 1992-yilda Fargʻona politexnika instituti avtomatik boshqarish tizimlari boʻlimi operatori boʻlgan. 2003-yildan  Fargʻona politexnika institutida  assistent, katta oʻqituvchi, dotsent va hozirda professor lavozimida ishlab kelmoqda. Pedagoglik faoliyati bilan bir qatorda, energetika fakultetining xotin-qizlar qoʻmitasi raisi, Fargʻona politexnika instituti „Jamoatchilik boshqaruvi va nazorat“ kengashi va institut ilmiy Kengashining aʼzosi, 2012—2017-yillarda Fargʻona politexnika instituti „Elektr texnikasi, elektr mexanikasi va elektr texnologiyalari“ kafedrasi mudiri, 2017-yilda „Informatika va axborot texnologiyalari“ kafedrasi mudiri lavozimida faoliyat yuritgan.
## Ilmiy faoliyati
2003-yilda „Yarim oʻtkazgichlar fizikasi“ ixtisosligi boʻyicha aspiranturani tamomlab, 2009-yilda Toshkent „Fizika-Quyosh“ ilmiy tadqiqot institutida „CdTe dan tayyorlangan fotosezgir parda va BiTeSb-BiTeSe termoelektrik materiallari asosida koʻp maqsadli fototermo oʻzgartirgichlarni yaratishni tadqiqot qilish“ mavzusidagi texnika fanlari boʻyicha nomzodlik dissertatsiyasini himoya qilgan. 2020-yilda „Geterotuzilmali fotooʻzgartirgich va BiTeSb-BiTeSe dan tayyorlangan termoelementlar asosida yuqori samaradorlikka ega boʻlgan tanlangan nurlar fototermo-oʻzgartirgichlarni yaratish“ mavzusida texnika fanlari boʻyicha doktorlik (DSc) dissertatsiyasini himoya qilgan. Mamadaliyeva Lola 2 ta ilmiy ixtiro uchun patent va 3 ta xalqaro mualliflik guvohnomasi, 10 ta EHM dasturi uchun mualliflik guvohnomasi, 4 ta darslik, 6 ta oʻquv qoʻllanma va 5 ta monografiya, 25 dan ortiq oʻquv-uslubiy qoʻllanma va koʻrsatmalar, 150 dan oriq ilmiy maqola va tezislar muallifi hisoblanadi. 2018-yili „Yil ayoli“ koʻkrak nishoni, 2021-yili „Maʼnaviyat fidoyisi“ koʻkrak nishoni, 2022-yili „Moʻtabar ayol“ koʻkrak nishoni, 2023-yili „Ilm-fan iftixori“ esdalik koʻkrak nishoni bilan taqdirlangan. 2020-yili „Oʻzbekiston ayollarining 100 ta eng yaxshi innovatsion loyihasi“ III respublika tanlovi gʻolibi boʻlgan.
## Manbalar

## Havolalar
* Lola Mamadaliyeva Google Scholar
Axmetjon Mamatov

**Axmetjon Atajanovich Mamatov** (1962-yil, Paxtaorol tumani, Chimkent viloyati, Qozogʻiston SSR) — oʻzbekistonlik olim, iqtisod fanlari doktori, professor.
## Biografiyasi
Axmetjon Mamatov 1962-yilda Chimkent viloyatining Paxtaorol tumani Sverdlov qishlogʻida tugʻilgan. 1986-yilda Toshkent davlat universitetini iqtisodchi, siyosiy iqtisod fani oʻqituvchisi ixtisosligi boʻyicha tamomlagan. Oʻzining mehnat faoliyatini 1986-yildan Sirdaryo davlat pedagogika instituti „Siyosiy iqtisod“ kafedrasi laboranti lavozimidan boshlab, 1987—1988-yillarda kafedra oʻqituvchisi, 1988—1991-yillarda Toshkent davlat universiteti iqtisodiyot fakulteti aspiranti, 1992—1995-yillarda Guliston davlat universiteti „Iqtisodiy nazariya“ kafedrasi katta oʻqituvchisi, 1995—1998-yillarda Toshkent davlat universiteti iqtisodiyot fakulteti doktoranti, 1999-yildan Guliston davlat universiteti „Menejment“ kafedrasi mudiri, 2000-yildan iqtisodiyot fakulteti dekani lavozimida ishlagan. 2000—2007-yillar va 2010-2017-yillarda Guliston davlat universiteti iqtisodiyot fakulteti dekani lavozimida ishlagan. 2017-yildan Toshkent Moliya instituti „Iqtisodiyot“ kafedrasi professori lavozimida ishlab kelmoqda.
### Oilasi
Oilali. 4 nafar farzandi bor.
## Ilmiy faoliyati
1992-yilda „Valovoy doxod predpriyatiy i osobennosti vzaimootnosheniy predpriyatiy s obshestvom“ mavzusida nomzodlik ishini himoya qildi. 2003-yilda Oʻzbekiston Respublikasi Prezidenti huzuridagi Davlat va jamiyat qurilishi akademiyasida „Shakllanayotgan bozor munosabatlari tizimida yalpi ichki mahsulot“ mavzusida doktorlik dissertatsiyasini himoya qiladi. 2017-yilda professor ilmiy unvoni berilgan. 6 ta monografiya, 8 ta oʻquv qoʻllanma, 2 ta darslik, 8 ta risola, 18 ta oʻquv-uslubiy majmua, 250 dan ortiq ilmiy maqolalar muallifi.
## Manbalar

## Havolalar
* Axmetjon Mamatov Google Scholar
Nurjan Matjanov

**Nurjan Sultamuratovich Matjanov** (1974-yil 21-mart, Nukus, Qoraqalpogʻiston ASSR, Oʻzbekiston SSR) — qoraqalpogʻistonlik olim, pedagogika fanlari doktori, dotsent.
## Biografiyasi
Nurjan Matjanov 1974-yil 21-martda Nukus shahrida ziyolilar oilasida tugʻilgan. Millati qoraqalpoq. Maʼlumoti oliy. Hozirda Nukus davlat pedagogika instituti fizika-matematika fakulteti dotsenti.  
## Ilmiy faoliyati
2018-yili 20-dekabrda „Uzluksiz taʼlim tizimida kvant tasavvurlarni shakllantirish va rivojlantirishda izchillik“ mavzusida dissertatsiya ishini himoya qilgan va pedagogika fanlari boʻyicha falsafa doktori (PhD) ilmiy darajasini olgan. Nurjan Matjanov „Uzluksiz taʼlim tizimida kvant tasavvurlarini shakllantirish va rivojlantirishda izchillik“ monografiyasi, „Fizika oqytyoʻ metodikasy“ darsligi, „Kvant fizikasin oqitiw metodikasi“ oʻquv-metodik qoʻllanma, „Yarimoʻtkazgichlar fizikasini oʻqitishning zamonaviy asoslari“ oʻquv-uslubiy qoʻllanma, „Astronomiya kursininʼ uliwma astronomiya moduli ushin maʼseleler toplami“ oʻquv-uslubiy qoʻllanma muallifi. 2022-yili 7-dekabrda Toshkent davlat pedagogika universitetida „Pedagogika oliy taʼlim tizimida oʻqitilayotgan kvant nazariyasining metodologik va didaktik asoslari“ mavzusida dissertatsiya ishini himoya qilgan va pedagogika fanlari doktori (DSc) ilmiy darajasini olgan.
## Manbalar
Paraxat Matyakubova

**Paraxat Mayliyevna Matyakubova** (1961-yil, Urganch, Xorazm viloyati, Oʻzbekiston SSR) — oʻzbekistonlik olima, texnika fanlari doktori, professor.
## Biografiyasi
Paraxat Matyakubova 1961-yil Urganch shahrida ziyolilar oilasida tavallud topgan. 1985-yil Toshkent elektrotexnika aloqa institutini „Avtomatik elektr aloqa“ ixtisosligi boʻyicha tamomlagan. Mehnat faoliyatini 1983-yilda Urganch shahar Aloqa boʻlimi muhandisi lavozimida boshlagan. 1991-yildan Urganch davlat universitetida katta oʻqituvchi va dotsent, keyinchalik, Toshkent axborot texnologiyalari universiteti Urganch filialida dotsent, ilmiy kotib lavozimida mehnat qilgan. 2010-yil Toshkent davlat texnika universiteti dotsenti, 2012-yildan mazkur taʼlim muassasasining professori, 2013-yildan kafedra mudiri lavozimida faoliyat koʻrsatib kelmoqda. Hozirgi kunda Toshkent davlat texnika universiteti „Metrologiya, texnik jihatdan tartibga solish, standartlashtirish va sertifikatsiyalashtirish“ kafedrasi mudiri.
### Oilasi
Oilali, uch nafar farzandi bor.
## Ilmiy faoliyati
2000-yil „Don mahsulotlarini elektrofizik parametrlarini nazorat qilish tizimlarini aniqlik tavsiflarini yaxshilash“ mavzusida nomzodlik dissertatsiya ishini himoya qilgan. 2009-yilda texnika fanlari doktori ilmiy darajasini olish uchun „Don mahsulotlarini namlik-issiqlik bilan qayta ishlashda parametrlarni nazorat qilish usullari va texnik vositalari“ mavzusida dissertatsiya ishini himoya qilgan. Amerika Qoʻshma Shtatlarining „Akkreditatsiya va sertifikatlashtirish boʻyicha E36 qoʻmitasi“ faol aʼzosi sanaladi. 2019-yilda „Doʻstlik ordeni“ bilan mukofatlangan. Paraxat Matyakubova Janubiy Koreya Respublikasida oʻtkazilgan „KIWIE — 2018“, „KIWIE — 2019“, „KIWIE — 2021“, „KIWIE — 2022“ larda muntazam Oʻzbekiston Respublikasi ixtirochi ayollari nomidan oʻz ixtirolari bilan ishtirok etib 4 karra oltin medal sohibi va 2021-yilda grand-pri sohibasiga aylandi. Kanada davlatining Toronto shahrida IV Xalqaro ixtirochilar innovatsion koʻrik-tanlovi — „The 4th International Invention Innovation competition in Sanada, ICAN 2019 Toronto International Society of Innovation and Advanced Skills (TISIAS) ICAN 2019“ ishtirok etib, Oltin medal sovrindori boʻlib „Yil mutaxassisi“ deb tan olindi. Paraxat Matyakubova asbobsozlik, metrologiya, avtomatlashtirish, standartlashtirish va sertifikatlashtirish boʻyicha 450 dan ziyod ilmiy va ilmiy uslubiy ishlarning muallifi (jumladan, 9ta monografiya, 11 ta darslik, 9 ta oʻquv qoʻllanma, 27 ta oʻquv uslubiy qoʻllanma, 10 ta patent, ilmiy jurnallarda 88 ta maqolalar va 115 ta maʼruza tezislari) hisoblanadi. Turon Fanlar Akademiyasining akademigi. 2022-yilda „Yilning eng faol olima ayoli“ nominatsiyasi gʻolibi boʻlgan.

## Manbalar

## Havolalar
* Paraxat Matyakubova Google Scholar
Mirsalim Mamarajabov

**Mirsalim Elmirzayevich Mamarajabov** (1972-yil 18-fevral, Baxmal tumani, Jizzax viloyati, Oʻzbekiston SSR) — oʻzbekistonlik olim, pedagogika fanlari doktori, professor.

## Biografiyasi
Mirsalim Mamarajabov 1972-yil 18-fevral Baxmal tumanida tugʻilgan. 1989—1994-yillarda Nizomiy nomidagi Toshkent davlat pedagogika institutining „Fizika-matematika“ fakultetining „matematika-informatika“ ixtisosligini tamomlab, 1994-yilda oʻz ish faoliyatini mazkur institutning „Informatika va hisoblash texnikasi asoslari“ kafedrasi katta laboranti lavozimida boshlagan. 1994—1996-yillar kafedraning katta laboranti, „Axborot texnologiyalari markazi“ boʻlimi boshligʻi, 1997—2000-yillarda institut aspiranti, 2000—2010-yillarda kafedrada oʻqituvchi, katta oʻqituvchi, dotsent, 2010—2015-yillarda „Informatika va taʼlimda axborot texnologiyalari“ kafedrasi mudiri, 2015—2020-yillarda Informatika va uni oʻqitish metodikasi kafedrasi dotsenti, 2020—2021-yillarda Informatika va uni oʻqitish metodikasi kafedrasi kafedra mudiri, 2021—2022-yillarda „Informatika“ kafedrasi mudiri lavozimida ishlagan. 2022-yil 10-fevraldan Nizomiy nomidagi Toshkent davlat pedagogika universiteti „Matematika va taʼlimda axborot texnologiyalari“ kafedrasi mudiri.

## Ilmiy faoliyati
2004-yilda „Kasb-hunar kollejlarida informatika fanining „Amaliy dasturiy taʼminot“ boʻlimining mazmuni va oʻqitish metodikasi“ mavzusidagi dissertatsiyasini himoya qilgan. 2005-yil 25-fevralda taʼlim va tarbiya nazariyasi va metodikasi (informatika) ixtisosligi boʻyicha pedagogika fanlari nomzodi ilmiy darajasini oladi. 2009-yil 25-mayda dotsent ilmiy unvoni berilgan. 2023-yilda „Raqamlashtirilgan taʼlim sharoitida boʻlajak oʻqituvchilarning kasbiy-pedagogik tayyorgarligini takomillashtirish“ mavzusidagi dissertatsiyasini himoya qilib, fan doktori ilmiy darajasini olgan. 10 ta oʻquv qoʻllanma, 3 ta darslik, 15 dan ortiq metodik qoʻllanma, 100 dan ortiq ilmiy, ilmiy-uslubiy maqolalar muallifi. 
## Manbalar
Neʼmat Arslon

**Neʼmat Arslon** (1941-yil 7-iyun Qashqadaryo viloyati, Shahrisabz tumani, Takiya qishlogʻi) – oʻzbek adibi. Oʻzbekiston Yozuvchilar uyushmasi aʼzosi.
## Tarjimai holi
Neʼmat Arslon 1941-yil 7-iyun kuni Qashqadaryo viloyati Shahrisabz tumani Miraki qoʻrgʻonchasi yaqinidagi Takiya qishlogʻida dunyoga keldi. U 1965-yilda Samarqand davlat universitetini tamomlagan. 1971—1980-yillardan boshlab „Oʻzbekiston adabiyoti va sanʼati“ gazetasi, „Yoshlik“, „Sharq yulduzi“ jurnallarida hikoya, qissa, romanlari nashr etila boshladi.
## Ijodi
Neʼmat Arslonning dastlabki „Osmonni kim koʻtarib turadi?“ nomli hikoyasi „Oʻzbekiston adabiyoti va sanʼati“ gazetasida nashr etildi. Shundan soʻng „Mahmasharif xabardor“, „Ayol suvratiga chizgilar“, „Bir yigitning xayoli“, „Quyoshning koʻz yoshlari“, „Dengizda suzardi bir kema“, „Kafolat“, „Qoʻmondon“ nomli asarlari birin-ketin chop etildi. Adibning ikkinchi kitobi „Ayol suvratiga chizgilar“ deb nomlandi. Bu kitobga „Muhabbat oʻyini“, „Osmonning boʻyogʻi“, „Aravakash“, „Oqqanotli kapalak“, „Enaga“, „Bugʻdoyzorda“, „Betakror hilqat“ kabi bir qator hikoyalar jamlangan.
U oʻtgan asrning 90-yillarida modernizm yoʻnalishida „Adam vodiysi“, „Mavhumot“ nomli romanlarini yozdi. Neʼmat Arslon oʻz asarlari haqida shunday deydi: „Men har bir asarimni jahon adabiyoti asarlariga xos qilib yozishga harakat qilaman. Baʼzida hayot tashvishlaridan charchasam, asarlarimdagi oʻzim yaratgan Keshkash shahriga qochib ketaman. Uning koʻchalari, hiyobonlari, oʻzim yaratgan shu shahar kishilari davrasida yashayman“.
## Oilasi
Adibning bobosi Mulla Toʻraboy – adabiyotni yaxshi biladigan arab, fors tillarida gaplasha oladigan kishi. Onasi Nusrat aya adabiyotga qiziquvchan ayol boʻlgan. Ishtiyoqi kelganda Muqimiydan, Furqatdan, Navoiy va Hofizdan sheʼrlar aytardi. Ikki togʻasi – Abdurashid va Xudoyberdi ham hayotini adabiyotsiz tasavvur eta olmaydigan kishilar.

## Manbalar
Rozanov kovuli

**Rozanov kovuli** () — kovuldoshlar oilasi, kovul turkumiga mansub, koʻp yillik gulli oʻsimlik turi. Oʻzbekiston Respublikasi Qizil kitobiga kiritilgan. Surxondaryo viloyati hududida uchrovchi endemik tur.
## Tasnifi
Boʻyi 1 metrgacha yetadigan, serpoya, sertikan, koʻp yillik oʻt oʻsimlik. Oʻq ildiz tizimiga ega. Chuqur choʻzilgan uzun ildizlar oʻsimlikka uzoq muddatli qurgʻoqchilik va yuqori haroratlarda omon qolish imkonini beradi. Poyasi oʻtkir, ilgaksimon tikanlarga ega. Yosh poyalari zich baxmalsimon sariq rangli tuklar bilan qoplangan. Poyasi yerbagʻirlab sudralib oʻsadi. Barglarining shakli choʻziq va nashtarsimon, kulrang-zaytun yashil rangda, baxmalsimon tuklar bilan qoplangan. Gullari barg qoʻltigʻida yakka-yakka joylashadi, diametri 5-8 sm. Gul tuzilishi toʻgʻri, sariq rangli, koʻp changchili. Arilar yordamida changlanadi. Mevasi koʻsak meva, nashtarsimon, uzunligi 30 sm ga yetadi, qoʻngʻir rangli, koʻndalang tomirlar bilan qoplangan. May-iyun oyida gullab mevasi, iyul-avgustda yetiladi. Urugʻi orqali koʻpayadi. Urugʻlari hayvonlar orqali tarqaladi. Unib chiqqanining beshinchi yilidan urugʻ bera boshlaydi.

## Tarqalishi va oʻsish sharoiti
Oʻzbekiston Respublikasi Surxondaryo viloyati hududida: faqat Bobotogʻda oʻsadi. Ochilib qolgan ola jinslarda, baʼzan ohaktoshlarda va nuragan qumtoshlarda uchraydi. Shoʻrlanishga chidamli. Tabiatda yakka holatda uchraydi. Oʻsimlik soni va oʻsish hududlarining kamayishi sabablari sifatida oʻsib turgan yerlarning turli maqsadlarda oʻzlashtirilishi koʻrsatilgan. Oʻzbekiston Respublikasi Fanlar Akademiyasi bogʻida ekib oʻstirilmoqda. Tabiatda oʻsib turgan joylari nazorat ostiga olingan.

## Manbalar
Tadami liniyasi

— East Japan Railway Company (JR East) tomonidan boshqariladigan 135 kilometrlik Yaponiyadagi temir yoʻl liniyasi. Bu liniya Fukushima prefekturasidagi Aizuvakamatsudagi Aizu-Vakamatsu stansiyasini Niigata prefekturasidagi Uonumadagi — stansiyasi bilan bogʻlaydi. 

Ushbu liniya 1928-1971-yillar oraligʻida qurilib bitkazildi. Yomgʻir boʻroni yetkazilgan talofatlarni bartaraf etishni moliyalashtirishdagi muammolar tufayli 2011-yil iyulidan 2022-yil oktyabrigacha Aizu-Kavaguchi va Tadami stansiyasi oʻrtasida temir yoʻl aloqasi uzilib qolgandi   . Bu vaqt ichida Aizu-Kavaguchi va Tadami oʻrtasida almashtiriladigan avtobus qatnovi joriy etilgandi.   2022-yil 1-oktabrda liniyada toʻliq xizmat koʻrsatish qayta tiklandi.

## Xizmatlar

Barcha poyezdlar mahalliy (barcha stansiyalar)da toʻxtab oʻtadi, har bir yoʻnalishda kuniga taxminan sakkizdan toʻqqizgacha poyezd harakatlanadi. Liniyadagi burilishlar koʻpligi tufayli poezdlar 135 kmni bosib oʻtish uchun 4 soatdan koʻproq vaqt ketadi. 

*

## Tarixi

### Ochilishlar
Aizu-Vakamatsudan Aizu-Yanaizugacha boʻlgan liniyaning sharqiy qismi 1928-yilda ochilgan. Sharqiy qism 1941-yilda Aizu-Miyashita va 1956-yilda Aizu-Kavaguchigacha uzaytirildi. Oʻsha paytda Tagokura toʻgʻoni qurilayotgan edi va qurilish materiallarini tashish uchun Aizu-Kavaguchini qurilish maydonchasi bilan bogʻlash uchun ushbu temir yoʻl qurilgan. 1963-yilda toʻgʻon qurib bitkazilgandan soʻng qurilish temir yoʻli yangilandi va sharqiy qismning bir qismi sifatida Tadami liniyasi sifatida ochildi. 

Ayni paytda, chiziqning gʻarbiy qismi, Koide Oshirakawa , 1942-yilda ochilgan. 1971-yilda ikki qism Oshirakava va Tadami oʻrtasidagi yagona yoʻlovchi liniyasi ochilgan. 

### Yopilishlar
Yuk tashish xizmatlari 1980-1982 yillarda toʻxtatildi. 

2011-yil iyul oyida kuchli yomgʻir va boʻronlar tufayli liniyaning Aizu-Kavaguchi va Ōshirakava oʻrtasidagi qismini yopildi. Tadami va Oshirakava oʻrtasidagi uchastka 2012-yil 1-oktyabrda qayta ochildi.

2013-yilda Oshirakava va Tadami oʻrtasidagi Tagokura stanssiyasi yopildi  va 2015-yilda Irihirose va Ōshirakava oʻrtasidagi Kakinoki stansiyasi ham yopildi.  Bu ikkala holatda ham juda kam foydalanish tufayli stansiyalar yopildi.

## Harakatlanuvchi tarkib

* KiHa E120 — 2020-yil mart oyidan beri
* KiHa 110 seriyali — 2020-yil iyul oyidan 

### Oldingi

* KiHa 40 seriyali — 2020 yil iyulgacha 
* KiHa 58 seriyali

## Manbalar

## Tashqi havolalar

; Sayohat

* Pamphlet „Travel by Tadami Line“  (Tadami daryosi energiya manbalarini targʻib qilish assotsiatsiyasi)
* Video „Travel around Oku Aizu“ (YouTube)
* JR Tadami Line (Tadami shahar turizm instituti rejalashtirish jamiyati)
* Oku-Aizu Bu-Ra-Ri Journey  (Aizu avtobusi)

; Jadval

* Tadami Line jadvali, 2020 yil aprel holatiga koʻra (Tadami Liniyasi portali veb-sayti) 
* Avtobus qatnov qismining ish jadvali (Aizu-Kawaguchi — Tadami)  (Kaneyama shahri hukumati) 

; Stansiya roʻyxati

* Tadami liniyasi stansiyalari (JR Sharq)
Guljaxon Maxmudova

**Guljaxon Nematjonovna Maxmudova** (1985-yil, Quva tumani, Fargʻona viloyati, Oʻzbekiston SSR) — oʻzbekistonlik olima, iqtisodiyot fanlari doktori, professor.
## Biografiyasi
Guljaxon Maxmudova 1985-yilda Quva tumanida tugʻilgan. 2000-yili Fargʻona politexnika instituti bakalavriaturasining „Moliya“ yoʻnalishiga oʻqishga qabul qilingan va 2004-yilda tugatgan. 2004—2006-yillarda Toshkent davlat iqtisodiyot universitetining „Davlat moliyasini boshqarish“ mutaxassisligi boʻyicha magistraturasini tamomlagan. 2006—2007-yillarda „Paxta bank“ Fargʻona viloyat boshqarmasida 1-toifali mutaxassis, bosh mutaxassis lavozimlarida ishlagan. 2007—2010-yillarda Fargʻona davlat universitetining aspiranturasida oʻqigan. 2010—2014-yillarda Fargʻona politexnika instituti „Buxgalteriya hisobi va audit“ kafedrasi assistenti, Toshkent axborot texnologiyalari universiteti Fargʻona filiali „Ijtimoiy fanlar“ kafedrasi katta oʻqituvchisi, dotsenti vazifasini bajaruvchisi, kafedra mudiri lavozimida ishlagan. 2014—2016-yillarda Oʻzbekiston Milliy universiteti „Makroiqtisodiyot“ kafedrasi katta ilmiy xodim-izlanuvchisi, 2014—2015-yillarda Toshkent axborot texnologiyalari universiteti „Menejment va marketing“ kafedrasi dotsenti, 2015—2016-yillarda Oʻzbekiston Milliy universiteti „Makroiqtisodiyot“ kafedrasi dotsenti vazifasini bajaruvchisi, 2017-yildan „Iqtisodiyot nazariyasi“ kafedrasi dotsenti va 2019-yildan mazkur kafedra professori lavozimida faoliyat yuritmoqda. 
## Ilmiy faoliyati
2010-yilning 24-dekabrida „Agrar sohani investitsiyalash samaradorligini oshirish yoʻnalishlari“ mavzusida nomzodlik dissertatsiyasini, 2018-yil 29-iyunda Toshkent moliya institutida „Iqtisodiyotni modernizatsiyalash modellarining nazariy asoslarini takomillashtirish“ mavzusidagi doktorlik dissertatsiyasini (DSs) himoya qilgan. 130 ga yaqin ilmiy ishlar, jumladan, 6 ta monografiya, 10 ga yaqin oʻquv-uslubiy koʻrsatmalar, 100 dan ortiq ilmiy maqolalar muallifi. 
## Manbalar

## Havolalar
* Guljaxon Maxmudova Google Scholar
Blake Michael

**Blake Michael** (1996-yil 31-iyulda tugʻilgan) — amerikalik aktyor.

## Biografiya
Jorjiya shtatining Atlanta shahrida tug'ilgan, kelib chiqishi Puerto-Rikolik va rus yahudiy.

## Filmografiya
### Film

### Televizion

## Manbalar

## Havolalar
* blakemichael.com
*
Kaiyō, Tokushima

— Yaponiyaning Tokushima prefekturasining Kaifu tumanida joylashgan shaharchadir. 2020-yil 1-may holatiga koʻra, shahar aholisi 8699 kishini va aholi zichligi har kilometr kvadratga 27 kishini tashkil etadi . Umumiy maydoni — 327.65 kvadrat kilometr.

## Geografiyasi
Kaiyō Shikoku orolidagi Tokushima prefekturasining janubi-sharqiy qismida joylashgan. Janubi-sharqda Kii kanali va janubi-gʻarbda Kochi prefekturasi bilan chegaradosh. Shaharning bir qismi Chūbu Sankei Prefectural Natural Park chegarasida joylashgan.

### Qoʻshni hududlar
Tokushima prefekturasi

* Tōyō
* Kitagava
* Umaji

Kōchi prefekturasi

* Tōyō
* Kitagava
* Umaji

### Iqlimi
Kaiyō nam subtropik iqlimga ega, yoz fasli issiq va salqin qish bilan. Yogʻingarchilik koʻp. Kaiyōda oʻrtacha yillik harorat  . Yillik oʻrtacha yogʻin miqdori  eng yomgʻirli oy iyun oyi hisoblanadi. Avgustda oʻrtacha yuqori harorat  atrofida va oʻratacha past harorat yanvarda, taxminan , qayd etilgan . Kaiyōda qayd etilgan eng yuqori harorat  ni tashkil etgan (2013-yil 23-avgust); qayd etilgan eng sovuq harorat  boʻlgan (2021-yil 9-yanvarda).

## Aholisi
Yaponiya aholini roʻyxatga olish maʼlumotlariga koʻra, 2020-yilda Kaiyō aholisi 8 358 kishini tashkil qiladi. Kaiyō 1920-yildan beri aholini roʻyxatga olish ishlarini olib boradi.

## Tarixi
Barcha Tokushima prefekturasida boʻlgani kabi, Kaiyō hududi ham qadimgi Ava provinsiyasining bir qismi boʻlgan. Tosa provintsiyasidan Kinay mintaqasiga okean orqali yogʻoch tashish orqali tanilgan. Edo davrida, hudud Tokushima qal’asida joylashgan joyidan Xachisuka urugʻi tomonidan boshqariladigan Tokushima mulkining bir qismi edi. Hudud 1889-yil 1-oktyabrda zamonaviy munitsipalitetlar tizimini yaratish bilan Tokushima, Kaifu tumanidagi qishloqlarga boʻlingan.

Kaiyō shahri 2006-yil 31-martda Kaifu tumanidagi Kaifu, Kainan va shaharlarining birlashishi natijasida tashkil etilgan.

## Hukumati
Kaiyō toʻgʻridan-toʻgʻri saylanadigan mer va 14 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Kaiyō, Kaifu tumanining boshqa munitsipalitetlari bilan birgalikda Tokushima prefekturasi assambleyasiga ikki aʼzosaylash huquqiga ega. Milliy siyosat nuqtai nazaridan, shahar Yaponiya Diet quyi palatasining Tokushima 1-okrugiga kiradi.

## Iqtisodiyoti
Kaiyō qishloq xoʻjaligi va tijoriy baliq ovlashdan iborat aralash iqtisodiyotga ega.

## Taʼlim
Kaiyōda 3 ta davlat boshlangʻich maktabi va shahar hukumati tomonidan boshqariladigan 2 ta davlat oʻrta maktabi va Tokushima prefekturasi taʼlim boshqarmasi tomonidan boshqariladigan 1 ta davlat oʻrta maktabi mavjud.

## Transporti

### Temir yoʻl
 Shikoku Railway Company- Mugi liniyasi

* Sabase — Asakawa — Awa-Kainan

Asa Kaygan temir yoʻli — Asatō liniyasi

* Kaifu — Shishikui

### Magistral yoʻllar

* National Route 55
* National Route 193

## Mahalliy diqqatga sazovor joylar

* Chūbu Sankei Prefectural Natural Park.

## Kayyo shahrida tugʻilgan taniqli odamlar

* Toshiharu Ueda, beysbolchi va murabbiy

## Manbalar

## Tashqi havolalar
Media related to Kaiyō, Tokushima at Wikimedia Commons

*